OB: 'Dís hoekom ek nie by vergadering was' | Maroela Media
OB: 'Dís hoekom ek nie by vergadering was'
Busisiwe Mkhwebane, die openbare beskermer (OB), het Woensdag nadat sy versuim het om op te daag vir 'n vergadering met die parlement se portefeuljekomitee vir justisie redes vir haar afwesigheid verskaf.
Oupa Segalwe, waarnemende woordvoerder vir die OB, het gesê die uitnodiging vir die vergadering is op 1 Junie 2018 ontvang.
"Ten spyte van die kort kennisgewing was sy van plan om die vergadering by te woon en het sy reisreëlings getref."
Segalwe het gesê sy moes as gevolg van "'n onvoorsiene familiekrisis" die vergadering kanselleer en het die komitee om verskoning gevra. "Die verskoning is Dinsdagmiddag gestuur. Sy wil asseblief aandui dat hierdie die eerste keer is dat sy 'n komiteevergadering misloop."
Segalwe het verder aangevoer dat Mkhwebane van mening was dat die besprekingspunte op die agenda haar persoonlike teenwoordigheid vereis en sy wou gevolglik nie 'n afgevaardigde namens haar stuur nie. "Daarom het sy nederig gevra dat die voorsitter 21 Junie of 5 Julie as moontlike datums oorweeg."
Maroela Media het vroeër berig Mkhwebane sal volgende week voor die parlement se portefeuljekomitee vir justisie gedaag word voordat LP's sal besluit of 'n ondersoek van stapel gestuur gaan word na haar bevoegdheid om haar amp te beklee.
Jason Rohde-saak: 'Staat se bevindings is foutief', sê verdediging
Haar "familiekrisis" was seker by Nkandla gewees .
Die hele land is in 'n krisis. Wens sy wil daaroor begin omgee en stappe neem.
… niemand, maar niemand order my nie… ek is selfs verhewe bo die reserwebank en as my haarkapper se more, dan moet ek luister. En dan is daar boetie se tekkies was te lelik is vir vanaand se opskop… Nee, hier op Mars doen ons dinge hoeka anders en met Kubai as volgende vakansie-bestemming moet ek ook nog by die mall uitkom vir 'n paar nommertjies en…
As ek net wegbly, sal die probleem mos verdwyn. Daar bestaan 'n algemene neiging om doodeenvoudig net weg te bly van belangrike vergaderings met flou verskonings.